คัดทั้งวันเรยวันนี้ อยากทราบว่าเปนรัยค้ะ เกี่ยวกับอะรัย มาจนกลางคืนนี้ก็คันไม่หยุด เกาเเร้วมีรอยเเดงขึ้นตามค่ะ
สวัสดีค่ะ อาการคัน อาจเกิดได้จากหลายสาเหตุ ได้แก่1. โรคทางผิวหนังต่างๆ เช่น- ผื่นลมพิษแต่จะเห็นผื่นนูนแดงขึ้นมาร่วมด้วย เกิดจากการแพ้สิ่งต่างๆ ที่บ่อย ได้แก่ อาหารทะเล ถั่ว เต้าเจี้ยว เครื่องดื่มแอลกอฮอล์ ละอองเกสร พืช ขนสัตว์ เครื่องสำอาง เป็นต้น- ผื่นแพ้สัมผัส จะเห็นผื่นนูนแดงขึ้นมาร่วมด้วยเช่นกัน มักเกิดอยู่เฉพาะบริเวณที่เกิดการสัมผัสกับสารระคายเคืองเท่านั้น แต่บางครั้งผื่นอาจแพร่กระจายได้ ส่วนมากมักเกิดจากการแพ้ นิกเกิล ยาง เป็นต้น- ผื่นแพ้ยา จะเห็นผื่นนูนแดงขึ้นมาร่วมด้วยเช่นกัน มักเกิดจากการใช้ยาในกลุ่ม penicillin, cotrimoxazole, ยากันชัก ซึ่งต้องมีประวัติของการใช้ยามาก่อนที่จะเกิดอาการ- ติดเชื้อราที่ผิวหนัง มักมีผื่นให้เห็นเช่นกัน และมักเป็นเฉพาะที่ ไม่เป็นทั่วตัว- ผิวแห้ง จากอายุที่มาก หรือการอาบน้ำอุ่นจัดบ่อยๆ อากาศหนาว เป็นต้น- โรคหิด อาการคันมักจะเป็นมากตอนกลางคืน และมักจะเห็นรอยโรคเป็นตุ่มนูนแข็ง ตามง่ามนิ้วมือ ข้อมือ รอบสะดือ หัวนม ก้น เป็นต้น- โรคผิวหนังอักเสบชนิดต่างๆ แต่จะเห็นผื่นชนิดต่างๆ ที่ผิวหนัง2.โรคทางระบบอื่นๆ ของร่างกาย เช่น ไตเรื้อรัง ตับอักเสบเรื้อรัง เบาหวาน ไทรอยด์เป็นพิษ เป็นต้น3. สาเหตุทางจิตใจ เช่น เป็นโรคจิตเภท ย้ำคิดย้ำทำ ซึมเศร้า เป็นต้นในเบื้องต้นให้พยายามหลีกเลี่ยงสิ่งที่มีโอกาสแพ้หรือระคายเคืองต่อผิวหนัง งดการอาบน้ำอุ่น และใช้ทายาสำหรับผิวหนังภายนอก เช่นคาลาไมน์โลชั่น และทานยาแก้แพ้เพื่อช่วยลดอาการคัน เช่นไฮดรอกไซซีน (hydroxyzine), chlorpheniramine (CPM) เป็นต้น หากอาการไม่ดีขึ้น ควรไปพบแพทย์เพื่อตรวจหาสาเหตุค่ะ